Pse “shtëpitë e gjelbra” po shihen si e ardhmja në Afrikën e Jugut?
Autoritetet e Kejptaunit thonë se ndërtesat konsumojnë 38% të energjisë së qytetit dhe prodhojnë 58% të gazit karbonit që emeton qyteti. Ata synojnë që të gjitha ndërtesat e reja të qytetit të mos emetojnë dioksid karboni deri në 2030. 
Një ekip arkitektësh e studentësh nga Afrika e Jugut janë fitues të një konkursi të zhvilluar në qytetin bregdetar Kejptaun, i cili përqendrohet tek ndërtimi i shtëpive që nuk emetojnë dioksid karboni. Ata u nderuan me çmimin e parë pak javë përpara Ditës së Tokës, më 22 prill. Ekspertët thonë se projekti, që përfshin ndër të tjera përdorimin e energjisë diellore, ftohjen pasive, sistem ky që konsumon pak energji, mbledhjen dhe ruajtjen e ujit të shiut, si rritjen e perimeve e zarzavateve në kopsht, mund të ndihmojë në uljen e sasisë së gazit karbonik që emetohet në shkallë vendi. Korrespondentja e “Zërit të Amerikës” Vinicius Assis njofton. Një ekip prej nëntë studentësh e profesionistësh të rinj nga Afrika e Jugut fituan çmimin e parë në konkursin e quajtur “Shtëpia ime e gjelbër dhe e pastër”, një konkurs lokal ndërtimi e projektimi. Konkursi mblodhi bashkë arkitektë të cilët u angazhuan të ndërtojnë një shtëpi që nuk emeton gaz karbonik, me një buxhet prej vetëm 12,000 dollarësh. thotë Sharne Bloem, arkitekte, ekipi Mahali. Pavarësisht nga sipërfaqja e vogël, vetëm 70 metra katrorë, cilësia e shtëpisë e befasoi publikun. thotë Louise Farrow, menaxhere. Autoritetet e Kejptaunit thonë se ndërtesat konsumojnë 38% të energjisë së qytetit dhe prodhojnë 58% të gazit karbonit që emeton qyteti. Ata synojnë që të gjitha ndërtesat e reja të qytetit të mos emetojnë dioksid karboni deri në 2030. thotë Mary Haw, nga Departamenti mbi energjinë e Qëndrueshme në Kejptaun. Ekspertët e ndërtesave të gjelbra të Afrikës së Jugut thonë se ai që njihet si koncepti “karbon zero neto” nuk duhet të kufizohet vetëm në Kejptaun. “Zeroja neto” i referohet arritjes së një ekuilibri mes emetimit dhe përthithjes nga atmosfera të së njëjtës sasi, apo eleminimit të dioksidit të karbonimit që emetohet. thotë Georgina Smit, e këshillit mbi ndërtesat e gjelbra në Afrikën e Jugut. Afrika e Jugut ka vuajtur për vite me radhë nga ndërprerja e energjisë elektrike çka e ka lënë popullatën në errësirë për orë të tëra. Si për ironi, problemet e Afrikës së Jugut me energjinë elektrike mund t’i ndihmojnë vendasit që të orientohet edhe më shumë drejt ndërtimeve që elemininojnë emetimin e dioksidit të karbonit.